kardosdrur/scandi-wiki huggingface dataset:
Køsters Motorboghandel

Køsters Motorboghandel var en boghandel beliggende i Randers, som udelukkende solgte motorrelateret litteratur.

Butikken blev etableret i år 1963 af boghandler Jens Olesen, og rådede over en af verdens største samlinger på ca. 250.000 forskellige bøger og 40.000 forskellige brochurer fra år 1898 til nu.

Butikken havde altid haft den politik, at man aldrig solgte det sidste eksemplar af en bog, men kunden kunne købe en kopi af den i stedet.

Boghandelen lukkede i september 2018.

Kilder

Eksterne henvisninger 
 Køsters Motorboghandel

Boghandler i Danmark
Etableret i 1963
Virksomheder i Randers
Ophørt i 2018
Kvalifikation til EM i håndbold 2014 (kvinder)

Kvalifikationen til EM i kvindehåndbold 2014 var en håndboldturnering med deltagelse af 26 landshold, der skulle finde fjorten deltagere til EM i kvindehåndbold 2014. Som værter er  og  direkte kvalificerede, mens de forsvarende europamestre, , også deltog i kvalifikationensturneringen. Kvalifikationsturneringen løb fra oktober 2013 til juni 2014. To hold fra hver pulje kvalificerede til slutrunden.

Gruppe 1

Gruppe 2

Gruppe 3

Gruppe 4

Gruppe 5

Gruppe 6

Gruppe 7

Eksterne henvisninger
 Resultater og stillinger , www.eurohandball.com 

Håndbold i 2013
Håndbold i 2014
2014
Samuel Mosberg

Samuel A.  "Sammy" Mosberg (14. juni 1896 i New York City – 30. august 1967 i Brooklyn) var en jødisk/amerkansk bokser som deltog i de olympiske lege 1920 i Antwerpen. 

Mosbergvandt en guldmedalje i boksning i vægtklassen letvægt under OL 1920 i Antwerpen. Han vandt finalen over danske Gotfred Johansen. Der var 16 boksere fra ti lande som stillede op i disciplinen der blev afholdt fra den 21. til 24. august 1920.

Eksterne henvisninger 
 
 Biografi - International Jewish Sports Hall of Fame

Boksere fra USA
Olympiske mestre fra USA
Olympiske boksere fra USA
Personer fra New York City
Jøder fra USA
Peter Laurits Jacobsen

Peter Lauritz Jacobsen "Sprøjteføreren" (27. marts 1855 i Gentofte - 17. oktober 1923) var dansk brandmand, bokser, idrætsleder og boksetræner

Historie 
P.L. Jacobsen var den første formand for Arbejdernes Idræts Klub, en af Danmarks første og ældste idræts klubber. Klubben blev stiftet i 1895 på et møde, afholdt på initiativ af folketingsmand A.C. Meyer, der i "Socialdemokraten" havde indkaldt til mødet med det formål at få stiftet en idrætsklub for arbejdere.
Idéen til dette møde fik han af P.L. Jacobsen. P.L. Jacobsen var på dette tidspunkt medlem af Kjøbenhavns Athletklub, men følte i lyset af den spirende fagbevægelse og arbejderbevidsthed, at der var behov for en idrætsklub for arbejdere. P.L. Jacobsen, der havde lært at bokse om bord på engelske og amerikanske skibe, indførte boksningen i Danmark. Det skete i Arbejdernes Idræts Klub som blev den første danske bokseklub og fulgtes hurtigt af flere andre, så som IK99, IF Sparta og AK Jyden.

Den første professionelle boksekamp afholdes i Danmark 12 februar 1896, da Johannes Jørgensen som havde taget navnet Jim Smith besejrer P.L. Jacobsen i København. Jim Smith var ansat som boksetræner i Athletklubben Hermod i København. Nogenlunde samtidig havde den nystiftede Arbejdernes Idræts Klub også taget boksning på programmet, under ledelse af P.L. Jacobsen. Det var herefter nærliggende at arrangere en kamp mellem de to boksetrænere fra de to klubber. Kampen blev arrangeret i et træningslokale og Ringen bestod af et reb, udspændt mellem fire stole. 
P.L. Jacobsen havde ikke som Jim Smith tidligere bokset professionelt, og var i en alder af 42 år noget ældre end den 29-årige Jim Smith og vejede fem kilo mindre. Efter fire omgange af to minutter opgav P.L. Jacobsen, efter at næsen var blevet skadet, og Jim Smith blev erklæret vinder. 
Selvom der havde været afholdt mere eller mindre organiserede boksekampe i Danmark inden kampen mellem Jim Smith og P.L. Jacobsen, anses det generelt som den første professionelle boksekamp i Danmark. P.L. Jacobsen boksede ikke siden, men fortsatte som træner for bl.a. Waldemar Holberg.

P.L. Jacobsen var brandmand ved Københavns Brandvæsen og arbejdede som sprøjtefører på Østerbro Brandstation. Han var farfar til kunstneren Robert Jacobsen.

Referencer

Eksterne kilder/henvisninger 
 AIK 95s hjemmeside 
 Den første officielle boksekamp i Danmark, furnyt.dk

Trænere fra Danmark
Idrætsledere fra Danmark
Mandlige boksere fra Danmark
Brandfolk fra Danmark
Danskere i 1800-tallet
Danskere i 1900-tallet
Personer fra Gentofte
Jørgen Aall

Jørgen Aall henviser til:

 Jørgen Aall (1771-1833) – norsk købmand og politiker
 Jørgen Aall (1806-1894) – norsk embedsmand og politiker
Jørgen Aall (1771-1833)

Jørgen Aall (født 22. februar 1771 i Porsgrund, død 7. april 1833 sammesteds) var en norsk købmand og politiker, bror til Niels og Jacob Aall.

Han opholdt sig i sin ungdom flere år i England og Frankrig. 1796 nedsatte han sig som købmand, navnlig trælastudskiber, i sin fødeby, hvor han fra tid til anden beklædte forskellige tillidshverv. Således mødte han 1814 på Rigsforsamlingen fra Porsgrund og repræsenterede på Stortingene 1814 og 1815—16 byerne Porsgrund og Skien. Ved krigens udbrud 1807 led han ved konfiskation og opbringelse af flere skibe følelige tab, der i forbindelse med uheldige konjunkturer for trælasthandelen under og efter krigen satte ham så meget tilbage, at han blev nødsaget til at opgive sin handelsvirksomhed. Om hans stilling og virksomhed ved Rigsforsamlingen udtaler broderen Jacob: "Han havde de højeste Begreber om Selvstændighedens Nytte for Fædrelandet, men han var oftere Opponent af det herskende Parti, end han understøttede det". Jørgen Aalls dagbog på Rigsforsamlingen og det første overordentlige Storting foreligger trykt i Yngvar Nielsens Bidrag til Norges Historie i 1814, I—II.

Kilder 

 

Erhvervsfolk fra Norge
Eidsvollmænd
Stortingsrepræsentanter
Jørgen 01
Nordmænd i 1700-tallet
Nordmænd i 1800-tallet
Personer fra Porsgrunn
August Krogh Instituttet

August Krogh Instituttet udgør en del af Københavns Universitets videnskabelige fakultet. Instituttets primære forskningsområde vedrører fysiologi og biokemi, i undervisningsmæssig henseende biologi.

Instituttets hjemsted er August Krogh-bygningen nær Institute of Computer Science i Universitetsparken. Bygningen og instituttet er opkaldt efter fysiologen August Krogh.

Eksterne henvisninger 
 August Krogh Centre (engelsk)

Institutter ved Københavns Universitet
Dreamers' Circus

Dreamers' Circus er en dansk/svensk folkemusiktrio. Gruppen blev dannet i 2009 og består af Rune Tonsgaard Sørensen (Violin), Ale Carr (cittern) og Nikolaj Busk (klaver og harmonika).

Historie 
Dreamers' Circus' første koncert var i 2009 hvor trioen, sammen med Copenhagen Phil, spillede en nyfortolkning af kadencen i tredje sats af Mozarts 5. violinkoncert i A-dur.

I 2010 udgav Dreamers' Circus en EP med fem tracks på det danske pladeselskab Go Folk. EP'en blev produceret af den svenske guitarist Roger Tallroth, kendt fra folkbandet Väsen. På EP'en medvirker også visesangerinde Sofia Karlsson.

I 2013 udgav Dreamers' Circus deres første fulde album A Little Symphony på Go Folk. Albummet modtog prisen som "Årets udgivelse" ved Danish Music Awards Folk samme år. Samtidig vandt Ale Carr prisen som "Årets kunstner" og hele gruppen fik prisen som "Årets talent" ved samme prisuddeling.

Rune Tonsgaard Sørensen blev i 2013 tildelt Kronprinseparrets Stjernedryspris. I den anledning optrådte Dreamers' Circus ved prisuddelingen i Sydney Opera House.

I 2015 udkom gruppens andet album kaldet Second Movement. Til DMA Folk 2015 vandt gruppen prisen "Årets Udgivelse" for dette album, og både Nikolaj Busk og Ale Carr var nominerede som "Årets Komponist" for musikken hertil. Ale Carr modtog den sidstnævnte pris.

I 2017 udkom grupens tredje album kaldet Rooftop Sessions. Til DMA Folk & World 2019 (prisfesten 2018 var aflyst) var albummet nomineret som "Årets Udgivelse", og alle tre medlemmer var nominerede som "Årets Komponist". 

I 2020 blev gruppen udnævnt til et af tre nye specialensembler af Statens Kunstfond. Det indebærer bevillinger på 1 million kroner årligt 2021-2023.

I 2020 udkom gruppens fjerde album kaldet Blue White Gold. Til DMA Roots 2020 vandt gruppen "Årets Udgivelse" samt "Årets Track" for dette album, og alle tre medlemmer var nominerede som "Årets Komponist" for musikken hertil. Ale Carr modtog den sidstnævnte pris.

Diskografi 
 EP, Go Folk 2010
 A Little Symphony, Go Folk 2013 (Årets Udgivelse, DMA Folk 2013)

 Second Movement, Go Folk 2015 (Årets Udgivelse, DMA Folk 2015)

 Rooftop Sessions, GO' Folk (23 Oktober 2017) / Vertical Records (1 Juni 2018)

 Blue White Gold, GO' Folk / Vertical Records (29 Maj 2020) (Årets Udgivelse, DMA Roots 2020)

Referencer

Eksterne henvisninger 
 Hjemmeside 
Dreamers' Circus på YouTube 
 Dreamers' Circus  på Discogs
Dreamers' Circus på MusicBrainz

Folkemusikgrupper fra Danmark
Folkemusikgrupper fra Sverige
Musikgrupper fra 2009
Brandon Beal

Brandon Beal (født Brandon O'bryant Beal; 16. december 1983) er en amerikansk sanger, sangskriver, producer og tidligere professionel fodboldspiller. I 2002 brækkede han nakken i en voldsom tackling, herefter startede en stor glidebane i hans liv, indtil han fandt sit naturtalent for musik. Historien er genfortalt i samarbejdet med Lukas Graham på hans seneste single "Golden" som blev udgivet d. 11. februar 2016. Han fik anerkendelse for sit album Comfortable, som blev udgivet i 2006 (i samarbejde med den dansk-amerikanske producer Multiman). Albummet har solgt over 65.000 eksemplarer.

Siden 2011 har Brandon Beal samarbejdet med den danske DJ og producer, Kato. Han udgav i slutningen af 2012 sin første single i eget navn i Danmark med navnet "Single For The Night", som var produceret af Rasmus Hedegaard.

Brandon Beal har i flere omgange turneret med Kato. Han har sammen med Rasmus Hedegaard dannet duoen Beal & Ras, hvor singlerne "Money" og "I Like It" er blevet udgivet.

Som sangskriver har Brandon Beal arbejdet sammen med Lukas Graham om deres debutalbum, som lå nummer ét på albumhitlisten i 11 uger og gik 3x platin. Brandon Beal var med til at skrive den fjerde single fra Lukas Graham, "Better Than Yourself", og denne debuterede også på førstepladsen på den danske hitliste. I 2014 udgav han sangen "Twerk it like Miley", hvor Christopher også medvirker. Sangen toppede på hitlistens førsteplads. Nummeret blev efterfølgende omskrevet til countrystil, der blev brugt i Natholdet med Anders Breinholt.

I efteråret 2014 var Beal med på Christophers turné. Brandon Beal vandt prisen som "Årets danske clubhit" ved Danish Music Awards 2014. Han medvirkede desuden på Christophers sang "CPH Girls", der også toppede på førstepladsen på hitlisten. Han udgav i 2016 nummer-ét singlen "Golden", der fik 100.000 visninger på under en uge.

Den 23. april 2017 udgav Brandon Beal sin single, "Paradise", hvor sangerinden Olivia Holt medvirker.

Som en julegave til P3's lyttere i 2017, udgav Brandon Beal og P3 sangen "Bad Attitude" som allerede, dagen efter var på toplisten.

Diskografi

Albums 
 Comfortable (2006)
 Truth (2016)

Singler

Som gæstesanger 
 Kato - "My House 2.0" (feat. Brandon Beal & Negash Ali) (2011)
 Kato - "Never Let U Go" (feat. Snoop Dogg & Brandon Beal) (2012)
 Kato - "Bootycall" (feat. Brandon Beal) (2013)
 Christopher - "CPH Girls" (feat. Brandon Beal) (2014)
 Hedegaard - "Smile & Wave" (feat. Brandon Beal) (2015)
 Lågsus P3 - "Bad attitude" (feat. Brandon Beal) (2017)

Priser & Nomineringer

Noter 

Musikere fra USA
Sangskrivere fra USA
Musikproducere fra USA
The Heist

The Heist er et hip hop-album det andet  studiealbum fra oktober 2012, af den amerikanske rapper Macklemore og produceren Ryan Lewis. Både sangene "Thrift Shop" og "Can't Hold Us" fandt vej til toppen af Billboard 200-listen. 
Det blev indspillet i Seattle mellem 2009 og 2012 og blev udgivet på  Macklemore LLC
Album fra 2012
Arne Worsøe

Arne Worsøe (12. januar 1941 i Silkeborg - 26. oktober 2013 i Vedbæk) var en dansk millionær, koncert- og turnéarrangør og direktør i koncertbureauet ICO Concerts, som han selv stiftede. Han overtog et diskotek i København i 1969, som han lavede om til et spillested, der hed Revolution, hvor der blev spillet pigtrådsmusik og hvor blandt andre Pink Floyd har spillet. Han sørgede også for Linie 3s comeback.

Han har arrangeret koncerter med blandt andre Liza Minnelli, Julio Iglesias, Diana Ross, Prince, Roberto Alagna, Barbara Hendricks og Plácido Domingo.

Han har desuden ejet to restauranter i København og et hotel i Helsingør.

Referencer

Eksterne henvisninger 
 

Erhvervsfolk fra Danmark
Danskere i 1900-tallet
Danskere i 2000-tallet
Restauratører fra Danmark
Dansk Athlet-Union

Dansk Athlet-Union var en union stiftet 1901, som organisatorisk sammenhold og de tre sportsgrene, græsk-romersk brydning, vægtløftning, boksning, tovtrækning og køllesving. Siden fik bokserne og vægtløfterne deres egne forbund, så det kun var brydning, der dyrkedes under DAU. 

I 1915 stiftedes Dansk Amatør Bokse-Union. Dette navn havde unionen indtil 2001, hvor forbundet skiftede navn til Danmarks Bokse-Union.

I 1945 stiftedes Dansk Vægtløftnings-Forbund.

I 1994 tog forbundet navneforandring til Danmarks Brydeforbund, da man ofte blev forvekslet med andre forbund som atletik og vægtløftning.

Kilder

Bokseforbund
Brydning
Vægtløftning
Etableret i 1901
Carl Tolderlund

Carl Emil Tolderlund (født 30. maj 1813 i København, død 14. august 1898 på Frederiksberg) var en dansk læge.

Virke 
Han var en søn af proprietær Albrecht Christopher Tolderlund til Sorø Store Ladegård og Sara født Christensen, blev student fra Sorø Akademi 1832 og tog 1839 lægeeksamen. Efter kandidattjeneste på Almindelig Hospital blev han 1841 amanuensis hos stiftslæge Steenberg på Vallø og nedsatte sig 1843 i Ringsted som praktiserende læge. 1861 udnævntes han til fysikus i Aabenraa, 1863 til stadslæge i Korsør, hvor han var medlem af byrådet, 20. maj 1871 til Ridder af Dannebrogordenen, 1872 til landfysikus for Sjællands nordre Fysikat med bolig i Holbæk og var her tillige 1876-86 læge ved Amtssygehuset. 1891 flyttedes embedsboligen til Frederiksberg. Tolderlund blev senere Dannebrogsmand. 1893 blev han Kommandør af 2. grad af Dannebrog, 1895 tog han sin afsked. 

Hans noble og gennemhumane personlighed og hans store nidkærhed og samvittighedsfuldhed i de ham betroede stillinger erhvervede ham almindelig anerkendelse, og han beklædte derfor også fremskudte kollegiale tillidshverv, således var han først formand for Den sydvestsjællandske Lægeforening og dernæst i en årrække (1864-71) formand for Den almindelige danske Lægeforening. Hans død indtraf 14. august 1898.

Ægteskaber 
I sit første ægteskab giftede han sig 25. juli 1845 in Sankt Bendts Kirke i Ringsted med Wilhelmine Christine Wengel (4. juni 1817 - 14. juli 1847), datter af kancelliråd, apoteker Hans Jørgen Wengel og Ane Sophie Frederikke Aabye. I sit andet ægteskab giftede han sig 23. maj 1849 i Tranekær med hendes kusine Marie Elisabeth Wengel (26. august 1822 - 5. september 1892), datter af regimentskirurg Niels Adolph Wengel og Henriette Amalie Haas.

Kilder 
 
 Carøe og Selmer, Den danske Lægestand, 6. udgave.

Noter 

Læger fra Danmark
Formænd for Lægeforeningen
Personer fra København
Danskere i 1800-tallet
Kommandører af Dannebrog
Kommunalpolitikere fra Danmark
Medlemmer af Korsør Byråd
Artikler fra 1. udgave af Dansk biografisk leksikon
Haruder

Haruder var en germansk folkegruppe, der bliver nævnt for første gang i 58 f.v.t. af Julius Cæsar, i hans værk Kommentarer til gallerkrigen. De udgjorde da 24.000 af krigerne i alliance med Alemannerne, som krydsede Rhinen, grænsen mellem Romerriget og Germanien, under ledelse af Ariovistus. De tog del i en invasion af Gallien, og Ariovistus gjorde krav på en tredjedel af Gallien (den bedste del) til sine allierede harudere. Cæsar siger, at det ikke var germanerne, der angreb, fordi kloge koner mente, at de burde vente til næste nymåne, før de kunne gå i krig. Dette kan igen tyde på, at de er berslægtede med kimbrere. Alamannerne blev forøvrigt slået og drevet på flugt. Nogen blev i Belgien, nogen i Niedersachsen, og andre drog tilbage til Østjylland. Om det er samme stamme der grundlagde vikingetidens største danske by Arus (nutidens Aarhus) er usikkert, men anses som nærliggende da byen i udenlandske kilder benævnes som Harudes, Haurus, Haurusam og Arus. Senere under Harald Blåtands store udbygning af byens forsvarsværker, og på samtidige mønter fremstillet i byen, kaldes den for Aros.

Harz i Vesttyskland var beboet af harudere og det formodes, at alle stednavne i Harz med efterleddet -leben blev grundlagt af haruder.

I Geographia af Klaudios Ptolemaios' (Ca. år 90–168 e.v.t.) nævnes haruderne () som en stamme bosat på østsiden af det moderne Jylland i Danmark.

Den svenske filologen Adolf Noreen (1854-1925) mente derimod, at Hardsyssel, den gamle betegnelsen for Vestjylland har sit navn efter denne folkegruppe (hvilket kan tyde på en forflytning fra øst til vest), og at de udvandrede fra Jylland til Norge før år 500 e.v.t. og bosatte sig i områderne omkring Hardanger og Bergen, i Hordaland kommune.

I Hordaland finder man også stednavne som Hordabø, Hordnes og Hordvik, som kan tyde på, at haruderne også har været bosat nord for Bergenshalvøen.

Der er megen usikkerhed blandt forskere, når det gælder haruderne. De kan have forflyttet sig fra Danmark til Norge, men det er også muligt, at de kan være kommet fra Norge til Danmark. På den anden side kan det også være tale om to forskellige folkegrupper med lignende navn, som har givet ophav til lignende stednavne. Værket Germania af Cornelius Tacitus (98 e.v.t.), der bliver anset for at være en vigtig kilde til forståelse af de forskellige germanske folkegrupper, nævner ikke haruderne, selv om andre folkegrupper i Danmark, Sverige, de baltiske lande, og muligvis samer er omtalt. Det er kun genetisk, at man kan sige med nogenlunde sikkerhed, at der er sket en befolkningsvandring fra Tyskland til Norge, siden nordmænd har en større genetisk lighed med tyskere, end svenskere og danskere har,  og også at det er snak om en germansk emigrering.

Etymologi 
Ordet "Hard", fx i "Hardsyssel" eller "Hardanger", og også "Harz" og "Harth", kommer af "Harud" (), der betyder "skov" eller "skovdækket bjerg". Haruderne i "Harz" boede også angivelig i et skovdækket bjergområde. Så i alle tilfælde drejer det sig altså om et "skovfolk" eller "beboere af skovområder". Ordet "Hord" som i fx "Hordaland" ( eller urgermansk: haruð) tolkes på samme måde af Adolf Noreen.

Noter 

Germanske stammer
Magnus Bech-Olsen

Magnus Emanuel Bech-Olsen (7. december 1866 i København - 19. februar 1932 i Nørresundby) var en dansk cirkusdirektør og bryder.

Magnus Bech Olsen blev født i København og voksede op i Køge og blev murersvend. Som 17-årig og nyudlært forlod han i 1883 Køge, og rejste han til Tyskland for at arbejde. Han slog sig ned i Hamborg, hvor han stiftede familie og 1888 blev murermester. I Hamburg var han med til at bygge forlystelseskvarteret Reeperbahn, men efter få år blev han ramt økonomisk af et byggekrak.

I sin fritid lærte Bech Olsen brydning hos en tidligere verdensmester Carl Abs. Det førte til en professionel karriere som bryder. Under navnet ”den uovervindelige dansker” rejste han rundt og kæmpede i de store europæiske byer. Han blev hurtigt et kendt navn og blev udråbt som tysk mester, efter at han 1894 i Cirkus Schumanns bygning i Mainz og senere i Berlin besejrede Carl Abs. Han købte et værtshus på Vesterbro og bosatte sig derefter i København.
Han blev lærer i græsk- romersk brydning i Brydeklubben Hermod 1893, det var således ham, der indførte græsk-romersk brydning i Danmark, på betingelserne ”at han skulle holde sig selv ved kost”.
Han var i 1890'erne en af landets største sportshelt, især på grund af sejre, som da han i 1896 som den første nogensinde vandt over den osmanniske sultanens hofbryder Memisch Effendi. Da han i 1897 overvandt ”den frygtelige græker” Antonie Pierri blev han verdensmester.
Han rejste til USA omkring år 1900 og har beskrevet rejsen i bogen "Min Amerikafærd". Efter sine nederlag til en tyrkisk bryder og siden til landsmanden Jess Pedersen (1878-1946) – ”Stærke Jess fra Odder”, stoppede hans professionelle bryderkarriere i 1903.

Bech Olsen var vært i Cafe Bræddehytten i Helgolandsgade i København. Han vedblev med at i mange år optræde i varieteer og cirkus. Han fik 1908 sit eget cirkus; "Cirkus Bech-Olsen". 1910 indviede han sin faste cirkusbygning af træ på Åboulevarden i København med plads til 2.000 tilskuere, og senere drev han for en kortere tid bygningen der blev revet ned 1919 som biografteater under navnet Kæmpe Biografen.

Efter næsten 25 år som cirkusdirektør døde han i 1932 på sin gård Kristines Hvile i Ny Lindholm, Nørresundby i Jylland og ligger begravet på Vestre Kirkegård i København.

Hans biologiske far var formentlig murersvend Jakob Magnus Bech, da han døde i 1905 betalte Bech Olsen hans begravelsesomkostninger. Moderen Ellen Marie Olsen var husholderske hos ham. Bech Olsen fortalte flere gange til aviser, at hans far havde været murersvend i København.

Der blev 1899 lavet en film "Bryderen" under Bech-Olsens kamp mod franskmanden Poul Pons. Han blev æresmedlem af Dansk Artist Forbund 1931.

Henvisninger

Kilder 
 Historieskolen Clio ved Køge Arkiverne
 Bryder og Cirkusdirektør Magnus Emanuel Bech Olsen
 Mesterbryderen og cirkuskongen Magnus Bech Olsen (1866-1932)

Brydere fra Danmark
Cirkusartister
Personer fra København
Pakke

Pakke kan referere til:
 Pakke (fysisk genstand) - bl.a. benyttet i emballering og etikettering, i logistik og i forbindelse med gaver.
Brevpakke - et andet ord for maxibrev.
Postpakke - en postforsendelse i pakkeformat, der er registreret med en stregkode.
Madpakke - pakke med mad.
Pakke (handling) - en fysisk handling.
Datapakke - digitale data.
Tv-pakke - et udvalg af tv-kanaler.

Se også 
CARE-pakke
Pakkerejse
Pakkekalender